CELEX: 32008R0247
Language: fi
Date: 2008-03-17 00:00:00
Title: Neuvoston asetus (EY) N:o 247/2008, annettu 17 päivänä maaliskuuta 2008 , maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annetun asetuksen (EY) N:o 1234/2007 (yhteisiä markkinajärjestelyjä koskeva asetus) muuttamisesta

19.3.2008   
            
            
               FI
            
            
               Euroopan unionin virallinen lehti
            
            
               L 76/1
            
         
      NEUVOSTON ASETUS (EY) N:o 247/2008,
   annettu 17 päivänä maaliskuuta 2008,
   maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annetun asetuksen (EY) N:o 1234/2007 (yhteisiä markkinajärjestelyjä koskeva asetus) muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:
   
               (1)
            
            
               Jalostustukea enintään 7,5 prosenttia epäpuhtauksia ja päistäreitä sisältäville lyhyille pellavakuiduille ja hamppukuiduille sovelletaan markkinointivuoden 2007/2008 loppuun saakka. Nykyiseen tukijärjestelmään kuuluvien tämänkaltaisten kuitujen markkinanäkymien suotuisan kehityksen vuoksi sekä innovatiivisten tuotteiden kehittämiseksi ja niiden markkinoiden vakiinnuttamiseksi tämän tuen soveltamista olisi kuitenkin jatkettava markkinointivuoden 2008/2009 loppuun.
            
         
               (2)
            
            
               Kuiduntuotantoon tarkoitetun pellavan ja hampun yhteisestä markkinajärjestelystä 27 päivänä heinäkuuta 2000 annetussa neuvoston asetuksessa (EY) N:o 1673/2000 (1) säädetään jalostustuen määrän korottamisesta pitkien pellavakuitujen osalta markkinointivuodesta 2008/2009 alkaen. Asetus (EY) N:o 1673/2000 korvataan neuvoston asetuksella (EY) N:o 1234/2007 markkinointivuodesta 2008/2009. Asetuksen (EY) N:o 1234/2007 säännökset laadittiin ottaen huomioon asetuksen (EY) N:o 1673/2000 säännökset siten kuin niitä olisi sovellettu kyseisestä markkinointivuodesta, joten tuki vahvistettiin aiotulle tasolle. Koska lyhyiden kuitujen jalostustuki säilytetään ennallaan markkinointivuoden 2008/2009 loppuun saakka, pitkien pellavakuitujen jalostustuki täksi ylimääräiseksi markkinointivuodeksi olisi säilytettävä tasolla, joka vahvistettiin asetuksessa (EY) N:o 1673/2000 markkinointivuoden 2007/2008 loppuun.
            
         
               (3)
            
            
               Korkealaatuisen lyhyen pellavakuidun ja hamppukuidun tuotannon edistämiseksi tukea myönnetään kuiduille, jotka sisältävät enintään 7,5 prosenttia epäpuhtauksia ja päistäreitä. Jäsenvaltiot voivat kuitenkin poiketa tästä rajasta ja myöntää jalostustukea lyhyille pellavakuiduille, joissa on epäpuhtauksia ja päistäreitä 7,5–15 prosenttia ja hamppukuiduille, joissa on epäpuhtauksia ja päistäreitä 7,5–25 prosenttia. Koska tämä mahdollisuus on käytettävissä ainoastaan markkinointivuoden 2007/2008 loppuun, jäsenvaltioille on tarpeen antaa mahdollisuus poiketa mainitusta rajasta vielä yhden markkinointivuoden ajan.
            
         
               (4)
            
            
               Uudet markkinointimahdollisuudet huomioon ottaen raaka-ainetoimituksille olisi vahvistettava taattu vähimmäistaso. Taattujen kansallisten määrien soveltamisaikaa on tarpeen jatkaa, jotta voitaisiin edelleen turvata kohtuullinen tuotantotaso kussakin jäsenvaltiossa.
            
         
               (5)
            
            
               Alankomaiden, Belgian ja Ranskan tietyillä alueilla on tuettu perinteisen pellavan tuotannon jatkamista lisätuen avulla. Jotta maatilojen rakenteita voitaisiin edelleen sopeuttaa uusiin markkinaedellytyksiin, tämän siirtymätuen myöntämistä on tarpeen jatkaa markkinointivuoden 2008/2009 loppuun.
            
         
               (6)
            
            
               Sen vuoksi asetus (EY) N:o 1234/2007 olisi muutettava,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1234/2007 seuraavasti:
   
               1)
            
            
               Korvataan II osan I osaston IV luvun I jakson II alajakson otsikko seuraavasti:
               ”II   Alajakso
               Kuiduntuotantoon tarkoitettu pellava ja hamppu”
            
         
               2)
            
            
               Muutetaan 91 artikla seuraavasti:
               
                           a)
                        
                        
                           Korvataan 1 kohdan ensimmäinen alakohta alakohdilla seuraavasti:
                           ”1.   Pitkien pellavakuitujen tuotantoon tarkoitettujen pellavanvarsien jalostustukea myönnetään hyväksytyille ensimmäisille jalostajille sen kuitumäärän mukaan, joka on tosiasiallisesti saatu niistä varsista, joista viljelijän kanssa on tehty myyntisopimus.
                           Markkinointivuonna 2008/2009 tukea myönnetään samoin edellytyksin myös lyhyiden pellavakuitujen tuotantoon tarkoitettujen pellavanvarsien sekä kuiduntuotantoon tarkoitetun hampun jalostukseen.”
                        
                     
                           b)
                        
                        
                           Korvataan 2 kohta seuraavasti:
                           ”2.   Tämän alajakson soveltamiseksi ’hyväksytyllä ensimmäisellä jalostajalla’ tarkoitetaan luonnollista henkilöä tai oikeushenkilöä taikka luonnollisten henkilöiden tai oikeushenkilöiden ryhmittymää – riippumatta siitä, mikä on ryhmittymän tai sen jäsenten oikeudellinen asema kansallisessa lainsäädännössä – jonka sen jäsenvaltion toimivaltainen viranomainen on hyväksynyt, jonka alueella sen pellava- tai hamppukuituja tuottavat laitokset sijaitsevat.”
                        
                     
         
               3)
            
            
               Korvataan 92 artiklan 1 kohta seuraavasti:
               ”1.   Edellä 91 artiklassa säädetyn jalostustuen määräksi vahvistetaan
               
                           a)
                        
                        
                           pitkien pellavakuitujen osalta
                           
                                       —
                                    
                                    
                                       160 euroa tonnilta markkinointivuodeksi 2008/2009,
                                    
                                 
                                       —
                                    
                                    
                                       200 euroa tonnilta markkinointivuodesta 2009/2010 alkaen,
                                    
                                 
                     
                           b)
                        
                        
                           enintään 7,5 prosenttia epäpuhtauksia ja päistäreitä sisältävien lyhyiden pellavakuitujen ja hamppukuitujen osalta 90 euroa tonnilta markkinointivuonna 2007/2008.
                        
                     Jäsenvaltio voi kuitenkin perinteiset markkinamahdollisuudet huomioon ottaen päättää myöntää tukea myös
               
                           a)
                        
                        
                           lyhyille pellavakuiduille, joiden epäpuhtauksien ja päistäreiden osuus on 7,5–15 prosenttia;
                        
                     
                           b)
                        
                        
                           hamppukuiduille, joiden epäpuhtauksien ja päistäreiden osuus on 7,5–25 prosenttia.
                        
                     Näissä tapauksissa jäsenvaltio myöntää tuen määrälle, joka enimmillään vastaa tuotettua määrää, jossa epäpuhtauksien ja päistäreiden suhteellinen osuus on 7,5 prosenttia.”
            
         
               4)
            
            
               Muutetaan 94 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Tukikelpoisten pitkien pellavakuitujen taattu enimmäismäärä vahvistetaan 80 878 tonniksi markkinointivuotta kohti. Tämä määrä on jaettava tiettyjen jäsenvaltioiden kesken kansallisina taattuina määrinä liitteessä XI olevan A.I kohdan mukaisesti.”
                        
                     
                           b)
                        
                        
                           Lisätään 1 kohdan jälkeen kohta seuraavasti:
                           ”1 a.   Tukikelpoisten lyhyiden pellavakuitujen ja hamppukuitujen taattu enimmäismäärä markkinointivuodeksi 2008/2009 vahvistetaan 147 265 tonniksi. Tämä määrä on jaettava tiettyjen jäsenvaltioiden kesken kansallisina taattuina määrinä liitteessä XI olevan A.II kohdan mukaisesti.”
                        
                     
                           c)
                        
                        
                           Lisätään kohta seuraavasti:
                           ”3.   Kukin jäsenvaltio voi siirtää osan 1 kohdassa tarkoitetusta taatusta kansallisesta määrästään 1 a kohdassa tarkoitettuun taattuun kansalliseen määrään tai päinvastoin.
                           Ensimmäisessä alakohdassa tarkoitetuissa siirroissa tonni pitkiä pellavakuituja vastaa 2,2:ta tonnia lyhyitä pellavakuituja ja hamppukuituja.
                           Jalostustukea myönnetään enintään 1 ja 1 a kohdassa tarkoitetuille määrille, joita on mukautettu tämän kohdan kahden ensimmäisen alakohdan mukaisesti.”
                        
                     
         
               5)
            
            
               Lisätään 94 artiklan jälkeen artikla seuraavasti:
               ”94 a artikla
               Lisätuki
               Hyväksytylle ensimmäiselle jalostajalle myönnetään markkinointivuoden 2008/2009 aikana lisätukea niiden liitteessä XI olevassa A.III kohdassa määritetyillä tuotantoalueilla I ja II sijaitsevien pellavapinta-alojen osalta,
               
                           a)
                        
                        
                           joiden tuotannosta on tehty 91 artiklan 1 kohdassa tarkoitettu varsia koskeva myynti-/ostosopimus tai -sitoumus, ja
                        
                     
                           b)
                        
                        
                           joista maksetaan pitkien kuitujen jalostustukea.
                        
                     Lisätuen määrä on tuotantoalueella I sijaitsevien pinta-alojen osalta 120 euroa hehtaarilta ja tuotantoalueella II sijaitsevien pinta-alojen osalta 50 euroa hehtaarilta.”
            
         
               6)
            
            
               Muutetaan liite XI tämän asetuksen liitteen mukaisesti.
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä maaliskuuta 2008.
      
         
            Neuvoston puolesta
         
         
            Puheenjohtaja
         
         I. JARC
         
      
   
   
      (1)  EYVL L 193, 29.7.2000, s. 16. Asetus on kumottu asetuksella (EY) N:o 1234/2007 (EUVL L 299, 16.11.2007, s. 1).
   
      LIITE
      Korvataan liitteessä XI oleva A kohta seuraavasti:
      
         
                     ”A.I
                  
                  
                     94 artiklan 1 kohdassa tarkoitetun pitkien pellavakuitujen taatun enimmäismäärän jako jäsenvaltioiden kesken
                     
                                 Belgia
                              
                              
                                 13 800
                              
                           
                                 Bulgaria
                              
                              
                                 13
                              
                           
                                 Tšekki
                              
                              
                                 1 923
                              
                           
                                 Saksa
                              
                              
                                 300
                              
                           
                                 Viro
                              
                              
                                 30
                              
                           
                                 Espanja
                              
                              
                                 50
                              
                           
                                 Ranska
                              
                              
                                 55 800
                              
                           
                                 Latvia
                              
                              
                                 360
                              
                           
                                 Liettua
                              
                              
                                 2 263
                              
                           
                                 Alankomaat
                              
                              
                                 4 800
                              
                           
                                 Itävalta
                              
                              
                                 150
                              
                           
                                 Puola
                              
                              
                                 924
                              
                           
                                 Portugali
                              
                              
                                 50
                              
                           
                                 Romania
                              
                              
                                 42
                              
                           
                                 Slovakia
                              
                              
                                 73
                              
                           
                                 Suomi
                              
                              
                                 200
                              
                           
                                 Ruotsi
                              
                              
                                 50
                              
                           
                                 Yhdistynyt kuningaskunta
                              
                              
                                 50
                              
                           
               
                     A.II
                  
                  
                     94 artiklan 1 a kohdassa tarkoitetun lyhyiden pellavakuitujen ja hamppukuitujen taatun enimmäismäärän jako jäsenvaltioiden kesken markkinointivuonna 2008/2009
                     94 artiklan 1 a kohdassa tarkoitettu määrä jaetaan:
                     
                                 a)
                              
                              
                                 seuraavien jäsenvaltioiden kesken taattuina kansallisina määrinä seuraavasti:
                                 
                                             Belgia
                                          
                                          
                                             10 350
                                          
                                       
                                             Bulgaria
                                          
                                          
                                             48
                                          
                                       
                                             Tšekki
                                          
                                          
                                             2 866
                                          
                                       
                                             Saksa
                                          
                                          
                                             12 800
                                          
                                       
                                             Viro
                                          
                                          
                                             42
                                          
                                       
                                             Espanja
                                          
                                          
                                             20 000
                                          
                                       
                                             Ranska
                                          
                                          
                                             61 350
                                          
                                       
                                             Latvia
                                          
                                          
                                             1 313
                                          
                                       
                                             Liettua
                                          
                                          
                                             3 463
                                          
                                       
                                             Unkari (1)
                                             
                                          
                                          
                                             2 061
                                          
                                       
                                             Alankomaat
                                          
                                          
                                             5 550
                                          
                                       
                                             Itävalta
                                          
                                          
                                             2 500
                                          
                                       
                                             Puola
                                          
                                          
                                             462
                                          
                                       
                                             Portugali
                                          
                                          
                                             1 750
                                          
                                       
                                             Romania
                                          
                                          
                                             921
                                          
                                       
                                             Slovakia
                                          
                                          
                                             189
                                          
                                       
                                             Suomi
                                          
                                          
                                             2 250
                                          
                                       
                                             Ruotsi
                                          
                                          
                                             2 250
                                          
                                       
                                             Yhdistynyt kuningaskunta
                                          
                                          
                                             12 100
                                          
                                       
                           
                                 b)
                              
                              
                                 5 000 tonnia jaettavaksi taattuina kansallisena määrinä markkinointivuodeksi 2008/2009 Tanskan, Irlannin, Kreikan, Italian ja Luxemburgin kesken. Jako tehdään niiden pinta-alojen perusteella, joista on tehty 91 artiklan 1 kohdassa tarkoitettu sopimus tai sitoumus.
                              
                           
               
                     A.III
                  
                  
                     94 a artiklassa tarkoitetut tukikelpoiset alueet
                     Tuotantoalue I
                     
                                 1.
                              
                              
                                 Alankomaiden alue.
                              
                           
                                 2.
                              
                              
                                 Seuraavat Belgian kunnat: Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (paitsi Vladslo ja Woumen), Gistel, Jabbeke, Knokke-Heist, Koksijde, Lo-Reininge, Middelkerke, Nieuwpoort, Oostende, Oudenburg, Sint-Gillis-Waas (ainoastaan Meerdonk), Sint-Laureins, Veurne ja Zuienkerke.
                              
                           Tuotantoalue II
                     
                                 1.
                              
                              
                                 Muut kuin tuotantoalueen I piiriin luetellut Belgian alueet.
                              
                           
                                 2.
                              
                              
                                 Seuraavat Ranskan alueet:
                                 
                                             —
                                          
                                          
                                             Nordin departementti,
                                          
                                       
                                             —
                                          
                                          
                                             Béthunen, Lensin, Calais’n ja Saint-Omerin arrondissementit sekä Marquisen hallintopiiri Pas-de-Calais’n departementissa,
                                          
                                       
                                             —
                                          
                                          
                                             Saint-Quentinin ja Vervins’in arrondissementit Aisnen departementissa,
                                          
                                       
                                             —
                                          
                                          
                                             Charleville-Mézièresin arrondissementti Ardennien departementissa.”.
                                          
                                       
                           
               
      
         (1)  Unkarille vahvistettu taattu kansallinen määrä koskee ainoastaan hamppukuituja.